kardosdrur/scandi-wiki huggingface dataset:
Græsk-romersk brydning

Græsk-romersk brydning er en de oprindelige olympiske discipliner. I de antikke lege var brydning den største og mest prestigefyldte disciplin, på linje med mændenes 100 m finale i sprint i dag.

Da brydning kom med på det antikke olympiske program i 776 f.kr var det allerede en ældgammel sport. På egyptiske vægmalerier der er mere end 5000 år gamle kan man se mænd der brydes.

I det moderne OL, der startede i Athen i 1896, var brydning med fra starten. Og fra 1920 i Antwerpen er der blevet brydet i to discipliner, græsk-romersk og fristil.

Den første store ændring siden da kom i Athen 2004, hvor kvinderne var med for første gang.

Danmark har i perioden 1906 – 1948 vundet ikke mindre end 12 medaljer i græsk-romersk brydning. Siden da har det været sparsomt med de danske resultater i sporten.

Regler 
Kampen startes fra cirklens midte og målet er at få modstanderen i gulvet med begge skuldre i berøring med madrassen (Fald). Der gives fra et til fem point for hver greb eller kast. Hvis der ved den fastsatte kamptids udløb endnu ikke er fundet en vinder, ved at en af bryderne har været i gulvet med begge skuldre samtidig, så vinder den der har scoret flest point.

Der brydes bedste ud af 2 perioder og hver periode varer 3 minutter. Man vinder en periode på point eller ved at have 8 eller flere overskydende point. Hvis man får modstanderen i fald er kampen slut, ligegyldigt hvornår dette sker.

I græsk-romersk brydning er det ikke tilladt at angribe sin modstanders ben, og man må heller ikke benytte sine ben til at nedlægge modstanderen.
Vægtklasserne består ved 55 kg. 60, 66, 74, 84, 96 og 120 kg for senior

Udstyr 
Brydning udkæmpes på en 12m x 12m stor madras, hvor der i midten er markeret en cirkelformet kampzone, der er 9m i diameter.

Kæmperne er iført trikoer, typisk i rød og blå. Kvindernes trikoter adskiller sig ved at den blå istedt er lilla

Kampen styres af en kampleder, der sammen med en pointdommer giver point for de forskellige greb og kast.

Danske OL-medaljer 
 Søren Marinus Jensen
 Guld – OL 1906 (sværvægt)
 Guld – OL 1906 (åben klasse)
 Bronze – OL 1908 (sværvægt)
 Bronze – OL 1912(sværvægt)

 Karl Karlsen
 Sølv – OL 1906 (letvægt)

 Robert Behrens
 Bronze – OL 1906 (mellemvægt)

 Carl Jensen
 Bronze – OL 1908 (letsværvægt)

 Anders Andersen
 Bronze – OL 1908 (mellemvægt)

 Poul Hansen
 Sølv – OL 1920 (sværvægt)

 Johannes Eriksen
 Bronze – OL 1920 (letsværvægt)

 Abraham Kurland
 Sølv – OL 1932 (letvægt)

 Henrik Hansen
 Bronze – OL 1948 (weltervægt)

 Mark Overgaard Madsen
 Sølv – OL 2016 (weltervægt)

Se også

Referencer 

Brydning
Skydesport

Skydesport eller Skydning har historisk set rødder  i både civile og militære sammenhænge.

Skydesport var med fra starten af de moderne olympiske lege i 1896, hvor Danmark i øvrigt vandt 3 medaljer i skydning. Dog var sporten ikke med på programmet ved sommer-OL i 1904 og i 1924. Skiskydning har været en fast disciplin ved vinter-OL siden 1960.

Sporten er opdelt i en række discipliner efter våbentype og afstand.

Regler 

Skydekonkurrencerne følger alle et format, hvor der er en stor indledende runde med flere serier af mange skud og en finalerunde med få skud. Således skydes der i de indledende runder op til 120 skud af hver deltager. Typisk går de otte bedste videre til en finalerunde, hvor der typisk skydes ti skud. 

Geværet eller pistolen må ikke hvile på noget fast, men skal holdes af udøveren, når der skydes.

Det er ikke tilladt at benytte sigte med forstørrelse, undtagen når der med luftriffel skydes mod bevægeligt mål. Man SKAL have sikkerhedspløk i når man forlader banen, og det skal banekommandøren tjekke inden skytten forlader banen.

Udstyr 
Udover våbnet bærer skytterne en valgfri beklædning. I skeet skal der dog på jakken være angivet en linje, der markerer hoftelinjen, så dommerne kan se, om geværet er under denne i udgangspositionen. I riffel er beklædningen af læder og kraftig kanvas for at aflaste specielt ryg og knæ. Der findes en lang række specifikationer for beklædning.
En øjeblænde er tilladt til at dække det øje, der ikke sigtes med og som også forhindrer skytten i at blive distraheret hvis noget bevæger sig i kanten af deres synsfelt. Ung-skytter har også skyde-bukser og sko på så de ikke kan bevæge sig så let når de skal stå frit og skyde.

Olympiske skydediscipliner 
 50 m riffel (cal .22"), 3x40 skud, 3 positioner for mænd
 50 m riffel (cal .22"), 60 skud, liggende for mænd
 50 m riffel (cal .22"), 3x20 skud, 3 positioner for kvinder
 10 m luftriffel(cal .177"), 60 skud, stående for mænd
 10 m luftriffel (cal .177"), 60 skud, stående for kvinder
 50 m fripistol (cal .22"), 60 skud, stående for mænd
 25 m sportspistol (cal .22"), 2*30 skud, stående for kvinder
 10 m luftpistol (cal .177"), 60 skud, stående for mænd
 10 m luftpistol (cal .177"), 40 skud, stående for kvinder
 Trap (), haglgevær, 125 skud, stående for mænd
 Trap (), haglgevær, 75 skud, stående for kvinder
 Skeet () haglgevær, 125 skud, stående for mænd.

Kendte danske skytter 
 Kenneth Nielsen (riffel)
 Torben Grimmel (riffel)
 Stine Nielsen (riffel)
 Rene Kristiansen (riffel)
 Charlotte Jakobsen (riffel)
 Susanne Meyerhoff (pistol)
 Jesper Hansen (skeet)
 Michael Nielsen (skeet)
 Ole Riber Rasmussen (skeet)
 Keld Rasmussen (skeet) olympisk guld Moskva
 Ole Kristensen (ol-trap)
 Keld Hansen (ol-trap)
 Peter Aagård Herz (ol-trap)
 Poul Jacobsen (ol-trap)

Se også 
 Skiskydning
 De Danske Skytteforeninger
 Dansk Skytte Union

Eksterne henvisninger 
 Dansk Skytte Union
 De Danske Skytteforeninger
 ESC – European Shooting Confederation
 ISSF International Shooting Sport Federation

 
Indendørs sport
Asnæsværket

Asnæsværket på Asnæs ved Kalundborg er et af Danmarks 15 centrale kraftvarmeværker. Det var engang Ørsteds største kraftværk, der samlet kunne levere 1.057 MW el og op til 741 MW varme. I dag består det af den træflis-fyrede blok 6, der leverer el og varme til Kalundborgområdet, samt procesdamp til en række store industrivirksomheder.

Værket i dag 
Asnæsværket består i dag af blok 6, som blev indviet i 2020 og som fyrer med træflis som hovedbrændsel. Blok 6 leverer fjernvarme svarende til omkring 37.000 husstandes forbrug i Kalundborgområdet og kan levere op til 25MW el. Herudover leverer Asnæsværket op til 129 MW procesdamp til omkringliggende industrivirksomheder, herunder Novo Nordisk insulinfabrik.

Historie 
Det første produktionsanlæg, Asnæs 1, blev sat i drift i 1959, og i 1981 blev Asnæs 5, der er den største kraftværksblok nogensinde i Danmark, på 640 MW, sat i drift.

Kraftværket brugte oprindeligt kul som hovedbrændsel, men den store blok 5 kunne også køre på Orimulsion. Blok 5 blev taget ud af drift i foråret 2010, men blev kortvarigt sat i drift igen den følgende vinter som følge af koldt vejr og lav vandstand i de nordiske vandmagasiner. 

Ultimo 2016 godkendte Kalundborg Kommunalbestyrelse lokalplan nr. 564 som tillod en biomassefyret kraftværksblok på Asnæsværket. Denne blev sat i drift i 2020, og er nu den eneste aktive blok på værket. 

Den endelige investerings-beslutning om en biomasse-fyret blok tog Ørsted i juni 2017. Damp-turbinen til det nye anlæg blev installeret i november 2018. 

Asnæsværket indgår i et miljøsamarbejde – industriel symbiose – i Kalundborg og ud over strøm producerer Asnæsværket fjernvarme til Kalundborg Kommune og procesdamp til nabovirksomhederne Statoil, Novo Nordisk og Novozymes.

Referencer 

Kraftvarmeværker i Danmark
Bygninger, konstruktioner og anlæg i Kalundborg
DONG Energy
Etableret i 1959
The Cure

The Cure er en britisk rockgruppe dannet i 1976, hvor gruppens første single blev udgivet, og anført af den letgenkendelige forsanger Robert Smith, der har fungeret som hovedmanden siden dets start. Derudover består The Cure i dag af Simon Gallup, Reeves Gabrels og Jason Cooper.

Historie 

Gruppen var et af de største britiske alternative rockbands i 1980'erne og er det til dels stadig. The Cures single "Killing an Arab" har intet med racisme at gøre, men er en henvisning til Albert Camus' roman "Den fremmede", hvor fortælleren skyder en arabisk mand og bagefter er ude af stand til at give en fornuftig forklaring på sin handling. Blot et år senere udkom "Three Imaginary Boys", dette album var overvejende punk (post-punk). Numre som "Fire In Ciaro" og "Three Imaginary Boys" fik mest opmærksomhed. På mange magasinforsider optrådte billeder af The Cure med overskrifter som: Here start the 80's. Blot et år senere udsendte bandet deres andet album "Seventeen Seconds". Singlen "A Forest" blev en stor succes, især i England. Året efter udkom albummet "Faith", som kredsede om forsanger Roberth Smiths forsøg på at finde troen på livet. Det var dog først i 1982, at The Cure for alvor slog igennem med Pornography. Trods anmeldelser, der stort set alle var dårlige, solgte pladen godt. På dette tidspunkt var bandmedlemmerne aldersmæssigt i starten af 20'erne og eksperimenterede med stoffer, hvilket afspejler sig på albummet ved tung lyrik om stoffer, sex, død og skyld. I 1983 og 1984 indspillede og turnerede Robert Smith også med Siouxsie & the Banshees, der var med som guitarist på deres Nocturne live album og video og deres Hyæna studio album. Cure's mest succesrige album blev udgivet The Head On The Door  i 1985, Kiss Me Kiss Me Kiss Me i 1987 og Disintegration i 1989.

The Cure bliver ofte kaldt et goth-band på grund af Robert Smiths brug af sminke og de ofte deprimerende og dybe tekster. Robert Smith har dog flere gange udtalt, at de ikke er et goth-band. Han ønsker ikke at låse bandet fast i en bestemt musikalsk stil.

Diskografi

Studiealbums 
 Three Imaginary Boys (Fiction Records, 1979).
 Seventeen Seconds (Fiction Records, 1980).
 Faith (Fiction Records, 1981).
 Pornography (Fiction Records, 1982).
 The Top (Fiction Records, 1984).
 The Head on the Door (Fiction Records, 1985).
 Kiss Me, Kiss Me, Kiss Me (Fiction Records, 1987).
 Disintegration (Fiction Records, 1989).
 Wish (Fiction Records, 1992).
 Wild Mood Swings (Fiction Records, 1996).
 Bloodflowers (Fiction Records, 2000).
 The Cure (Geffen Records, 2004).
 4:13 Dream (Geffen Records, 2008).

Opsamlinger 
 Japanese Whispers (Fiction Records, 1983).

EP'er

Singler 
 Killing an Arab (Small Wonder, 1978).
 Boys Don't Cry (Fiction Records, 1979).
 10:15 Saturday Night / Accuracy (Polydor, 1979).
 Charlotte Sometimes (Fiction Records, 1981).

Litteratur

Referencer

Eksterne henvisninger 

 
 

Cure, The
Cure, The
Musikgrupper fra 1976
Robert Smith

Robert James Smith (født 21. april 1959 i Blackpool, England) er forsanger og guitarist i det britiske rockband The Cure. Han den eneste i bandet, der har været konstant medlem siden dannelsen i 1976. Robert Smith har i bandets tid truet med opløsning gentagende gange, bandet spiller dog stadig sammen den dag i dag, men har ikke udgivet nyt materiale siden 4:13 Dream fra 2008. Robert er bandets "overhoved", og er primært det medlem der opdaterer med nye meddelelser på The Cure's hjemmeside og facebook side.

Robert Smith er multiinstrumental, og han kan spille guitar, basguitar, fløjte, keyboard og violin.

Han er let genkendelig med sit sorte pjuskede hår og udtværede sminke. Et look han begyndte at føre tilbage i 1980, som efter sigende får ham til at føle sig mere afslappet på scenen, og som stadig den dag i dag bliver kopiret af fans af The Cure.

Robert Smith blev i 1988 gift med Mary Poole, som han mødte som 14-årig. De har ingen børn.

Referencer

Eksterne henvisninger 

 
 

Musikere fra England
Sangere fra England
Guitarister fra Storbritannien
Personer fra Blackpool
Kalundborg Havn

Kalundborg Havn er en havn i Kalundborg og en af Danmarks største havne , med en årlig godsomsætning på mere end 3,5 mio. tons.

Havnen er beliggende i bunden af Kalundborg Fjord ca. 9 sømil fra T-ruten, dybvandsruten til Baltikum.

Alt i alt råder havnen over et landareal på 0,8 mio. m², et vandareal på knap 1,2 mio. m².

På havnearealerne er blandt andet NKT Flexibles fabriksanlæg til produktion af rørledninger til off shore industrien, skandinaviens største terminalkapacitet til korn og færgeterminaler til Århus og Samsø.

Historie 
I det 18. århundrede havde havnen en florissant handel, idet den naturlige, gode beliggenhed i læ af Gisseløre for enden af en bred, dyb og ofte isfri fjord gav mulighed for en betydelig handel, især afsætning af korn til Norge og Flensborg.

I 2008 blev en rapport udgivet om udvidelsen af havnen, den såkaldte Ny Vesthavn.

Eksterne henvisninger 
 Kalundborg Havn

Kilder 

Havne i Danmark
Færgehavne
Havn
Havn
Roskilde Tekniske Gymnasium

HTX Roskilde er et teknisk gymnasium, der er beliggende i Roskilde. Gymnasiet skiftede i november 2016 navn fra Roskilde Tekniske Gymnasium til HTX Roskilde.

Referencer

Ekstern henvisning 

 rts.dk/rtg  Skolens hjemmeside, under Roskilde Tekniske Skole

Tekniske gymnasier i Danmark
Tekniske Gymnasium
Søren Sætter-Lassen

Søren Sætter-Lassen (født 11. juli 1955 i Horsens) er en dansk skuespiller, som er uddannet fra Odense Teater i 1978 og medstifter af Grønnegårds Teatret i 1982.

Baggrund 
Han voksede op på Viadukt Allé i Hellerup hos forældrene Karin Sætter-Lassen og Ib Sætter-Lassen, som var hhv. tøjdesigner og forretningsmand. Han blev student fra Gentofte Statsskole i 1973 og uddannet skuespiller ved Odense Teater i 1975-1978.

Karriere 
Som nyuddannet skuespiller arbejdede Sætter-Lassen videre på Odense Teater til 1982, hvorpå han var med til at oprette Grønnegårds Teatret, som han var kunstnerisk leder for til 1991 (sammen med Christian Stefensen). I samme periode arbejdede han også som freelance-skuespiller.

Han har spillet en række karakterroller på flere teatre. Bedst huskes han nok for sine præstationer på Det kongelige Teater, hvor han har været fastansat siden 1990. Her har han medvirket i bl.a. Lang dags rejse mod nat, På Herrens mark, Don Ranudo, Don Carlos, Onkel Vanja, Jean de France, Tartuffe, Richard III og Fanny og Alexander. Af andre forestillinger han har medvirket i kan nævnes Onsdag på Bristol Teatret Klassefjenden på Aveny Teatret Mercedes på Rialto Teatret Glengarry Glen Ross på Betty Nansen Teatret og Gud bevare Danmark på Østre Gasværk Teater.

Fra tv huskes han måske bedst for sine roller i serierne Een stor familie, Mor er major, Kald mig Liva, Bryggeren, TAXA og Rejseholdet. Han har desuden lagt stemme til Tintin og figurer fra Dyrene fra Lilleskoven samt er stemmen bag de danske tv-reklamer for Volkswagen. I 2018 medvirkede han i tv-serien Badehotellet på TV 2 i rollen som vekselerer Molin. I serien medvirkede også hans søn Jens i rollen som Jesper.

7. september 2012 brækkede han underbenet og fik brud på flere ryghvirvler, da en scenevæg styrtede ned over ham under prøver til forestillingen Lulu i Skuespilhuset. Denne episode medførte sammen med en række andre uheld med skader på skuespillere, at reglerne om sikkerhedsforhold for teater- og filmopsætning er blevet skærpet.

I 1999 modtog han Teaterpokalen, og i januar 2013 blev han Kommandør af Dannebrogordenen.

Privatliv 
Han dannede i en årrække par med kollegaen Vibeke Hastrup, med hvem han har to sønner, Jens og Mads.

I juni 2014 blev det offentliggjort, at han var forlovet med forfatteren Christel Wiinblad.

Siden 2017 har han dannet par med Helle Bøgeskov.

Film i uddrag

Spillefilm

Serier

Hæderspriser 
 Teaterpokalen – 1999
 Reumert for årets mandlige birolle i stykket Don Carlos – 2000
 Lauritzen-prisen – 2006
 Reumert for årets mandlige hovedrolle i stykket Richard III – 2010
 Reumert for årets mandlige hovedrolle i stykket Faderen - 2014

Referencer

Eksterne henvisninger 
 

Skuespillere fra Danmark
Personer fra Horsens
Kommandører af Dannebrog
Personer i Kraks Blå Bog
Personer fra Hellerup
Danskere i 1900-tallet
Danskere i 2000-tallet
Modtagere af Ole Haslunds Kunstnerfonds legat
Reumertprisen for årets mandlige hovedrolle
Reumertprisen for årets mandlige birolle
Modtagere af Teaterpokalen
Julesøndag

Julesøndag (indtil 1992 kaldt søndag efter jul) er i den danske kirkekalender navnet på den søndag, der nogle år ligger mellem jul og nytår, altså på den 27., 28., 29., 30. eller 31. december.

Kirkeåret
Kristne helligdage
Acta Masonica Scandinavica

Acta Masonica Scandinavica (latin for Skandinaviske Frimurer-akter) er en årbog for nogle foreninger i Norden, der betegner sig som forskningsloger. Acta Masonica Scandinavica udkom første gang i 1998.

Acta Masonica Scandinavica udgives af forskningslogen Friederich Münter under Den Danske Frimurerorden, forskningslogen Carl Friedrich Eckleff under Den Svenske Frimurerorden, forskningslogen Niels Treschow under Den Norske Frimurerorden og forskningslogen Snorri under Den Islandske Frimurerorden. Forskningslogerne er opkaldt efter henholdvis Friederich Münter, Carl Friedrich Eckleff og Niels Treschow.

De af forskningslogernes medlemmer, som skriver artikler til årbogen, har ikke nødvendigvis nogen forsknings- eller universitetsuddannelse.

Årbogen indeholder artikler skrevet på dansk, svensk og norsk. Artiklernes emner er inden for det humanistiske område med hovedvægt på frimureri.

Årbogens forside har et billede af et Minerva-hoved mellem en vinkelmåler og en passer omslynget af et bånd. Årbogens emblem er tegnet af teatermaleren Simon Aris.

Referencer og eksterne henvisninger 
Friederich Münter – Den Danske Frimurerorden 
Carl Friedrich Eckleff – Den Svenske Frimurerorden 
Niels Treschow – Den Norske Frimurerorden
Snorri – Den Islandske Frimurerorden 

Etableret i 1998
Frimureri
Litteratur
The Cardigans

The Cardigans er en svensk musikgruppe dannet i Jönköping, Sverige i 1992. Gruppen har haft succes i Sverige såvel som i resten af verden.

The Cardigans er især kendt for hits som My Favorite Game og Lovefool.

Bandet blev dannet af de to heavy metal-freaks guitarist Peter Svensson og bassist Magnus Sveningsson. De kendte sangerinden Nina Persson fra en kunstskole og tilbød hende at være med i deres popprojekt. Siden kom trommeslager Bengt Lagerberg og Lars-Olof Johansson også med og The Cardigans var en realitet.

Stille og roligt fik The Cardigans stor anerkendelse i USA og gruppens tredje album 'First Band On The Moon' opnåede en amerikansk guldplade. Det hjalp sikkert også på den amerikanske succes at svenskerne var med i et afsnit af den politisk korrekte glimmerserie Beverly Hills.

Efter 'Gran Turismo' pladen fra 1998 meldte Tom Jones sig for at lave Talking Heads-nummeret 'Burning Down The House' sammen med gruppen. Et samarbejde, der blev et kæmpe verdenshit.

Derefter var der stille om gruppen i 5 år, indtil 'Long Gone Before Daylight' udkom i 2003. Her viste gruppen en helt ny, mere afdæmpet americana lyd, som forsanger Nina Persson stille og rolig havde udforsket i et soloprojekt i den lange pause.

På sit seneste album, 'Super Extra Gravity', skiftede The Cardigans endnu en gang stilretning hen imod en mere simpel og rå garage rock-lyd.

Diskografi 
 Emmerdale (1994)
 Life (1995)
 First Band on the Moon (1996)
 Lovefool
 Gran Turismo (1998)
 Erase Rewind
 My Favourite Game
 Long Gone Before Daylight (2003)
 For What it's Worth
 Super Extra Gravity (2005)

Referencer 
 The Cardigans  på DRs musikleksikon

Fra DR's Musikleksikon
Cardigans, The
Cardigans, The
Jönköping
Demi Moore

Demi Moore (født Demi Gene Guynes 11. november 1962) er en amerikansk skuespiller.

Biografi 
Demi Moore voksede op med sin mor og stedfar i et meget ustabilt miljø præget af hyppige jobskift og flytninger, forældrenes alkoholmisbrug, skænderier og indbyrdes vold, der kulminerede med stedfarens selvmord.

Demi Moore forlod skolen som 16-årig og begyndte at arbejde som model. Hun giftede sig første gang med en rockmusiker som 18-årig, og i 1982 fik hun sit første større job som skuespiller i tv-serien General Hospital, som hun spillede i et par sæsoner. Med lønnen herfra levede hun et liv præget af fester og stoffer, som hun først slap ud af, efter at hun var blevet fyret fra optagelserne til Kliken fra St. Elmo. Hun gennemgik en hurtigtvirkende behandling, og en uge senere var hun så klar, at hun blev genantaget til optagelserne af den film, der blev gennembruddet for hende og flere andre fra hendes generation.

Siden har hun med talent og næse for reklame arbejdet sig frem til stjernestatus med film som Ghost, Et frækt tilbud og G.I. Jane. Moores seneste markante rolle var som kriminalassistent Tracy Atwood, modparten til Kevin Costners titelrolle, i Bruce A. Evans' film Mr. Brooks (2007). Hun har her for nylig været med i filmen LOL med Miley Cyrus og Ashley Greene.

Moore har været gift tre gange. Mest kendt er ægteskabet med Bruce Willis (1987-2000), med hvem hun har tre børn, alle piger: Rumer Glenn Willis (født 16. august 1988), Scout LaRue Willis (født 20. juli 1991) og Tallulah Belle Willis (født 3. februar 1994). Ægteparret stod sammen med Sylvester Stallone og Arnold Schwarzenegger bag restaurantkæden Planet Hollywood, der startede i 1991. Senest har hun været gift med skuespilleren bag tv-serien Punk'd, Ashton Kutcher. Ægteskabet varede indtil 2012.

Kilder 
 Nicolas Barbano: Ekspert i skandaler (PS Pige-Special nr. 6, 1993)
 Steven Goldman: En kvinde med erfaring (Berlingske Tidende, 15.8.1993)
 Nicolas Barbano: Verdens mest sexede filmstjerner (PS Pige-Special nr. 3, 1995)
 Jesper Steinmetz: Moore dollars (Jyllands-Posten, 2.11.1997)
 Per Dabelsteen: Kroppen som værktøj (Politiken, 31.10.1997)

Eksterne henvisninger 

 

Skuespillere fra New Mexico
Veganere
Modtagere af Golden Raspberry Awards
Lucie Baines

Lucie Baines er en dansk jazz rap-gruppe bestående af Kresten Osgood (trommer), Thomas Vang (bas) og Gísli (vokal/rap)

Eksterne henvisninger 
 Lucie Baines' hjemmeside 

Musikgrupper fra Danmark
FPS

FPS eller Frames Per Second er en computer betegnelse for antal billeder, der bliver vist på skærmen hvert sekund.
Dette bruges især til at tjekke, hvordan computeren klarer sig til at køre spil.
Dette kan vise, hvor godt ens Grafikkort, CPU og RAM er.

Computergrafik
Skyttesagen i Danmark

Skyttesagen i Danmark er rejst efter forbillede fra England, hvor der i 1859 dannedes frivillige skyttekorps. I Danmark var det artillerikaptajn og skoleofficer på den Kgl. Militære Højskole, H.P.V. Mønster, der gav stødet til skyttesagens opståen. I en artikel i Fædrelandet i januar 1861 skrev han for første gang om skyttesagen for at vække interesse for frivillige våbenøvelser rundt om i sognene. Denne appel var især rettet til godsejerne for at få dem til at tage sig af sagen, idet han ikke anså det for muligt at få oprettet en forening for hele landet med et sådant formål.

Artiklen medførte,at der allerede en måned efter var nedsat en komité, der opfordrede til oprettelse af skytteforeninger i alle dele af landet med det formål at opøve medlemmerne i riffelskydning.

Foreninger til skyttesagens fremme, riffelforeninger, oprettedes i hele Skandinavien, i Danmark i årene omkring 2. Slesvigske Krig i 1864 og fremefter, eksempelvis på Askov Højskole.

Se også 
 De Danske Skytteforeninger
 Rekylkorps

Foreninger fra Danmark
Danmarks militær
Dopefish

Dopefish ("dope" er det engelske ord for fæ) er et fiktivt væsen, der dukker op i computerspillet Commander Keen: Secret of the Oracle. Den er skabt af Tom Hall fra Apogee Software. Den har fået det videnskabelige navn Pisces swimeatus.
 
En Dopefish er kendt som det næstdummeste væsen i galaksen (denne titel er en intertekstuel reference til væsnet Ravenous Bugblatter Beast of Traal fra bogen Håndbog for vakse galakseblaffere' (Hitchhiker's Guide to the Galaxy)'' af Douglas Adams.) En Dopefish er meget stor og grøn, den har gigatiske fortænder og er skeløjet

Tankegangen hos en dopefish er meget begrænset. Det eneste den tænker er "swim, swim, hungry!"
Den har også en ustoppelig appetit, og den æder alt det, den kan komme i nærheden af.

Dopefish er meget tit blevet brugt og misbrugt som easter egg i mange computerspil. Den bliver ofte nævnt med teksten: "Dopefish Lives!"

Eksterne henvisninger/kilder 
Den officielle Dopefish hjemmeside 

Spilfigurer